আইসক্রিম (চলচ্চিত্র)
আইসক্রিম ত্রিভুজ প্রেমের হাসি-কান্নাকে উপজীব্য করে নির্মিত বাংলাদেশী চলচ্চিত্র। এর কাহিনি, চিত্রনাট্য, সংলাপ ও পরিচালনায় ছিলেন রেদওয়ান রনি। এটি প্রযোজনা করেছে পিং-পং এন্টারটেইনমেন্ট, পপকর্ন ফিল্মস এবং টপ অব মাইন্ড। এতে অভিনয় করেছেন উদয়, তুষি, রাজ, এটিএম শামসুজ্জামান, ওমর সানী, নাদিয়া খানম, দিতি ও সায়েম সাদাত। চলচ্চিত্রটির মাধ্যমে মিনার রহমান নেপথ্য কণ্ঠশিল্পী হিসেবে যাত্রা শুরু করেছিলেন।